stanford-oval/wikipedia huggingface dataset:
Unionin ulkoasioiden ja turvallisuuspolitiikan korkea edustaja
Tehtävät > Ulkoinen edustus

Korkea edustaja henkilökohtaisesti edustaa Euroopan unionia kansainvälisesti ja osallistuu kansainvälisiin tapaamisiin. Hän osallistuu neuvotteluihin kansainvälisistä sopimuksista ja toteuttaa muutoin Eurooppa-neuvoston ja Euroopan unionin neuvoston ulkopoliittisia päätöksiä. Edustuksellisia tehtäviä hoitaa myös Eurooppa-neuvoston puheenjohtaja, joka edustaa unionia valtion- ja hallitusten päämiesten tasolla. Korkea edustaja voi käyttää Euroopan unionin puolesta puheenvuoron Yhdistyneiden kansakuntien yleiskokouksessa ja jäsenmaan kutsumana turvallisuusneuvostossa. Korkea edustaja osallistuu G7-ryhmän ulkoministereiden kokouksiin, kun taas Eurooppa-neuvoston ja komission puheenjohtajat edustavat ryhmän huippukokouksessa. Korkea edustaja myös koordinoi kansainvälisiin tapaamisiin osallistuvien Euroopan unionin jäsenvaltioiden edustajien toimintaa.
Euroopan ulkosuhdehallinto on korkean edustajan alaisuudessa. Ulkosuhdehallinto ylläpitää Euroopan unionin edustustoja kolmansiin maihin ja kansainvälisiin järjestöihin. Korkea edustaja ehdottaa neuvoston nimitettäväksi Euroopan unionin erityisedustajat ja johtaa heidän työtään. Euroopan ulkosuhdehallinnon lisäksi korkeaa edustajaa neuvoo Euroopan unionin neuvoston poliittisten ja turvallisuusasioiden komitea. Komiteaa johtaa korkean edustajan nimittämä henkilö.
Korkealla edustajalla on keskeinen rooli Euroopan unionin kriisinhallinta- ja sotilasasioissa. Euroopan unionin sotilasesikunta, Euroopan puolustusvirasto ja Euroopan unionin satelliittikeskus ovat korkean edustajan alaisuudessa, ja korkea edustaja nimittää poliittisten ja turvallisuusasioiden komitean lisäksi edustajansa johtajaksi muun muassa poliittis-sotilaalliseen ryhmään. Korkea edustaja on myös Euroopan unionin turvallisuusalan tutkimuslaitoksen hallituksen puheenjohtaja.
Tehtävät > Ulkoasiainneuvoston puheenjohtaja

Euroopan unionin neuvoston puheenjohtajamaan ministeri johtaa puhetta neuvoston eri kokoonpanojen kokouksissa. Poikkeuksen tekee ulkoasiainneuvosto, jota johtaa pääsääntöisesti korkea edustaja. Kun käsiteltävä on yhteiseen kauppapolitiikkaan liittyvät asiat, puheenjohtajamaan vastuuministeri kuitenkin johtaa puhetta. Puheenjohtajamaan ministerit tukevat korkeaa edustajaa puheenjohtajatoimessaan. Korkealla edustajalla on oikeus tehdä aloitteita ulkoasiainneuvostossa. Korkean edustajan vastuulla on koordinoida eri jäsenvaltioiden ulkopolitiikkaa.
Tehtävät > Komission varapuheenjohtaja

Korkea edustaja on virkansa puolesta yksi komission varapuheenjohtajista. Korkean edustajan vastuulla on koordinoida komission ja muutoinkin unionin ulkoista edustusta koskevat asiat. Junckerin komissioon kuulunut korkea edustaja Federica Mogherini johti Euroopan unionin laajentumisesta ja naapuruussuhteista, kansainvälisestä yhteistyöstä ja kehityksestä, humanitaarisesta avusta ja kriisinhallinnasta sekä kaupasta vastanneista komissaareista muodostettua ryhmää. Von der Leyenin I komission korkean edustajan Josep Borrellin salkuksi määriteltiin ”Vahvempi EU maailmannäyttämöllä”.
Nimitys ja erottaminen

Euroopan parlamenttivaalien jälkeen Eurooppa-neuvosto valitsee Euroopan komission puheenjohtajan. Euroopan parlamentti kuulee ehdokasta ja hyväksyy nimityksen, jos kokee ehdokkaan sopivaksi. Tämän jälkeen Eurooppa-neuvosto nimittää korkean edustajan määräenemmistöllä. Nimityksellä täytyy olla komission puheenjohtajan hyväksyntä.
Korkean edustajan valinta ja nimitys on erillään komissaarien valinnasta. Esimerkiksi vuonna 2019 Eurooppa-neuvosto valitsi ehdokkaansa korkeaksi edustajaksi yhtäaikaisesti komission puheenjohtajaehdokkaan kanssa ja nimitti hänet virkaansa ennen kuin hyväksyi luettelon komissaariehdokkaista. Komission on kuitenkin saatava kokonaisuutena Euroopan parlamentin hyväksyntä. Parlamentti kuulee ehdokkaita, myös korkeaa edustajaa. Parlamentti voi sitten hyväksyä tai hylätä esitetyn komission. Korkea edustaja astuu virkaan yhtäaikaisesti uuden komission kanssa parlamentin hyväksynnän jälkeen. Korkean edustajan kausi on sama kuin komission, viisi vuotta.
Eurooppa-neuvosto voi erottaa korkean edustajan määräenemmistöllä ja Euroopan komission puheenjohtajan hyväksynnällä. Mikäli Eurooppa-neuvoston yksinkertainen enemmistö tai komissio katsovat korkean edustajan syyllistyneen vakavaan rikkomukseen tai ettei hän täytä enää viran velvollisuuksia, se voi pyytää korkeaa edustajaa erotettavaksi. Erotuspäätöksen tekee unionin tuomioistuin.
Euroopan parlamentti voi antaa komissiolle epäluottamuslauseen, jolloin komission on erottava. Korkean edustajan on tällöin erottava tehtävistään komissiossa. Hän jatkaa kuitenkin kaikkissa muissa tehtävissään. Komission puheenjohtaja voi määrätä yksittäisen komissaarin eroamaan, mutta korkean edustajan tapauksessa Eurooppa-neuvoston päätös määräenemmistöllä vaaditaan.
Palkka ja etuudet

Euroopan unionin neuvosto päättää korkean edustajan ja useiden muiden Euroopan unionin korkeiden viranhaltijoiden palkat. Korkean edustajan peruspalkka on neuvoston asetuksen mukaisesti 130 prosenttia unionin korkeimman eli 16. palkkaluokan kolmatta ikälisää saavan virkamiehen peruspalkasta. Korkean edustajan peruspalkka on siten korkeampi kuin komission muiden varapuheenjohtajien peruspalkka, joka on 125 % edellä mainitun virkamiehen peruspalkasta, mutta matalampi kuin komission puheenjohtajan peruspalkka, 138 % mainitun virkamiehen peruspalkasta. Tammikuussa 2015 korkeimman palkkaluokan kolmatta ikälisää saavan unionin virkamiehen peruspalkka oli 18 517,81 euroa kuukaudessa. Vuonna 2015 korkean edustajan vuotuinen peruspalkka oli 288 877 euroa, kun komission puheenjohtajan peruspalkka oli 306 655 euroa.
Virkaansa astuva korkea edustaja on oikeutettu asettumiskorvaukseen ja korvaukseen aiheutuvista muuttokustannuksista. Korkealle edustajalle ja hänen perheenjäsenille aiheutuvat matkakustannukset korvataan. Korkea edustaja voi olla oikeutettu myös asuntokorvaukseen, perhelisään ja edustuskorvaukseen sekä virkamatkoista aihetuneiden kulujen korvaamiseen. Viran päätyttyä korkealla edustajalla on oikeus uudelleenasettumis- ja siirtymäkorvauksiin sekä eläkkeeseen. Palkasta maksetaan Euroopan unionille vero ja yhteisvastuumaksu.
Luettelo viranhaltijoista

| N:o | Nimi | Nimi | Europuolue | Europuolue | Valtio | Virassa |
| --- | --- | --- | --- | --- | --- | --- |
Yhteisen ulko- ja turvallisuuspolitiikan korkea edustaja
| - |  | Jürgen Trumpf |  | Virkamies |  Saksa | 1.5.1999–17.10.1999   Virkaatekevä |
| 1. |  | Javier Solana |  | PES |  Espanja | 18.10.1999 – 30.11.2009 |
Unionin ulkoasioiden ja turvallisuuspolitiikan korkea edustaja
| 2. |  | Catherine Ashton |  | PES |  Iso-Britannia | 1.12.2009 – 31.10.2014 Barroson II komissio |
| 3. |  | Federica Mogherini |  | PES |  Italia | 1.11.2014 – 30.11.2019 Junckerin komissio |
| 4. |  | Josep Borrell |  | PES |  Espanja | 1.12.2019 – 30.11.2024 Von der Leyenin I komissio |
| 5. |  | Kaja Kallas |  | ALDE |  Viro | 1.12.2024 – Von der Leyenin II komissio |
Aiheesta muualla

Korkea edustaja Euroopan unionin neuvoston sivuilla
Korkea edustaja Euroopan ulkosuhdehallinnon sivuilla (englanniksi)
| n k  Unionin ulkoasioiden ja turvallisuuspolitiikan korkea edustaja |
| --- | --- | --- |
| Yhteinen ulko- ja turvallisuuspolitiikka |  Jürgen Trumpf  Javier Solana  |  |
| Ulko- ja turvallisuuspolitiikka |  Catherine Ashton  Federica Mogherini  Josep Borrell  |  |
| n k Eurooppa-neuvosto |
| --- | --- |
  Costa (Eurooppa-neuvoston puheenjohtaja)   Von der Leyen (Euroopan komission puheenjohtaja)   Kallas (Korkea edustaja)   Schoof   De Croo   Radev   Sánchez   Mitsotákis   Plenković   Christodoulídis   Harris   Meloni   Schallenberg   Siliņa   Nausėda   Frieden   Abela   Tusk   Montenegro   Macron   Johannis   Kristersson   Scholz   Fico   Golob   Orpo   Frederiksen   Fiala   Orbán   Michal 
| --- | --- |
Auktoriteettitunnisteet: Kansalliset :  Saksa 
Korkea edustaja Federica Mogherini (etualalla sinisessä takissa) tervehtii koululaisia muiden G7-ryhmän ulkoministerien kanssa Japanissa vuonna 2016.
Tuolloin korkeaksi edustajaksi ehdolla ollut Josep Borrell Euroopan parlamentin ulkoasianvaliokunnan kuultavana vuonna 2019.
Korkea edustaja Javier Solana Kaarle Suuri -palkintotilaisuudessa vuonna 2007.
Korkea edustaja Catherine Ashton (keskellä) Yhdysvaltain ulkoministeri John Kerryn ja Iranin ulkoministeri Javad Zarifin kanssa kolminkeskeisessä tapaamisessa vuonna 2014.
When I’m Gone (Eminemin kappale)

| ”When I’m Gone” Eminem |
| --- | --- | --- |

Singlen tiedot
 Albumilta: Curtain Call: The Hits
 Julkaistu: 6. joulukuuta 2005
 Formaatti: CD vinyylilevy
 Tuottaja(t): Eminem
 Tyylilaji: hip hop
 Kesto: 04.41
 Levy-yhtiö: Aftermath/Interscope/Shady
Eminemin muut singlet
| ”Welcome 2 Detroit” 2005 | ”When I’m Gone” 2005 | ”Shake That” 2005 |
When I’m Gone on yhdysvaltalaisen hip hop -artisti Eminemin kappale hänen Curtain Call: The Hits -kokoelma-albumiltaan, joka julkaistiin 6. joulukuuta 2005. Kun kappale julkaistiin singlenä albumilta 6. joulukuuta 2005, se nousi sijalle kahdeksan yhdysvaltalaisen Billboard-aikakauslehden Hot 100 -singlelistalla, sijalle 22 Hot Rap Tracks -listalla, sijalle neljä Britannian singlelistalla ja ensimmäiselle sijalle australialaisella ARIA-singelistalla.
Kappaleen musiikkivideon ohjasi Anthony Mandler. Nyrkkeilijä Tarick Salmaci (televisiosarjasta Contender – Haastaja) esiintyy videolla vaimonsa kanssa.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | When I’m Gone | Eminem, apulaistuottaja Luis Resto | 4.41 |  |  |  |  |  |  |
| 2. | Business | Dr. Dre | 4.11 |  |  |  |  |  |  |
Listasijoitukset

| Lista (2005–2006) | Paras sijoitus |
| --- | --- |
 Australia (ARIA Charts): 1
 Itävalta (Ö3 Austria Top 40): 7
 Belgia (Ultratop (Flanderi)): 8
 Belgia (Ultratop (Vallonia)): 26
 Eurochart Hot 100: 3
 Suomi (Suomen virallinen lista): 3
 Saksa (Media Control Charts: 6
 Irlanti (Irish Singles Chart): 5
 Alankomaat (Dutch Top 40): 3
 Uusi-Seelanti (RIANZ): 2
 Norja (VG-lista): 4
 Ruotsi (Ruotsin singlelista): 5
 Sveitsi (Sveitsin singlelista): 7
 Iso-Britannia (Britannian singlelista): 4
 Yhdysvallat (Billboard Hot 100): 8
 (Billboard Hot R&B/Hip-Hop Songs): 96
 (Billboard Hot Rap Tracks): 22
 (Billboard Pop 100): 7
Koukkumatoinfektio

Naaras Ancylostoma duodenale -toukka
Koukkumatoinfektion aiheuttajia ovat Ancylostoma duodenale ja Necator americanus. Matoja esiintyy trooppisten ja subtrooppisissa maissa sekä myös Etelä-Euroopassa. Muna leviää ulosteesta kosteean ja lämpimään maaperään. Siellä siitä kuoriutuu toukka. Tämä etenee terveen ihon läpi, esimerkiksi varvasväleistä verenkiertoon. Toukka jatkaa etenemistä laskimoverenkiertoon, sieltä keuhkoihin, keuhkoputkiin, nielun kautta ruokatorveen ja lopulta suolistoon. Toukka kasvaa aikuiseksi 4-7 viikossa. Siellä se kiinnittyy limakalvoon suun ympärillä olevilla koukuilla ja imee verta ravinnokseen.
Usein koukkumatoinfektio ei aiheuta mitään oireita. Oireena voi olla paikallista kutinaa ja ihottumaa kun madot ovat tunkeutuneet ihon lävitse. Matojen liikkuessa voi esiintyä lievää yskää tai ärsytystä nielussa. Harvoin myös astman kaltaisia oireita, kuumetta, keuhkovarjostumia ja eosinofiilisten valkosolujen määrän kasvua. Oireet voivat muistuttaa pohjukaissuolihaavaa polttavina ylämahakipuina ja ajoittaisena ripulina. Sadat madot voivat aiheuttaa anemiaa.
Tauti todetaan ulostenäytteestä mikrosskoopilla. Ne näkyvät ulosteessa vasta useiden viikkojen kulttua tartunnasta. Myös laaja ulosteen parasiittien nukleiinihappojen osoitustesti auttaa diagnoosissa. Koukkumatoinfektion aiheuttavat madot kuolevat itsestään 1-2 vuoden sisällä. Koukkumatoinfektion hoidoksi käytetään mebendatsolia ja albendatsolia. Tartuntoja ehkäistään hyvällä käymälähygienialla, puhtaalla juomavedellä ja ruoalla sekä kenkien käytöllä trooppisissa ja subtrooppisissa maissa.
Naaras Necator americanus -toukka
Luettelo Tekken-pelisarjan hahmoista

Tämä on luettelo Tekken-pelisarjan kuvitteellisista hahmoista.
Ensimmäisessä Tekkenissä esitellyt > Anna Williams

Anna Williams on Ninan pikkusisko. Hän oppi aikido-taitonsa äidiltään, joka on kansainvälinen naisten aikido-mestari. Hänen ja Ninan isä, Richard Williams, opetti Ninalle salamurhaajatekniikoita, mutta hän oli laiminlyönyt Annaa vuosia eikä opettanut hänelle mitään. Anna esiintyy ensimmäisen kerran ensimmäisessa Tekkenissä ja myöhemmin myös Tekken 2:ssa, Tekken 3:ssa, Tekken Tag Tournamentissa, Tekken 5:ssä, Tekken 6:ssa ja Tekken 6: Bloodline Rebellionissa. Hän esiintyy myös siskonsa Nina Williamsin kanssa Death by Degrees -pelissä. Nina ja Anna esiintyvät japanilaisessa animaatioelokuvassa Tekken: The Motion Picture (1998). Annan ja Ninan taistelutyyli on ollut samantapainen, mutta Tekken 5:ssa Anna sai omat liikkeet.
Ensimmäisessä Tekkenissä esitellyt > Kuma (I)

Kuma (jap. 熊) on karhu joka esiintyy kahdessa ensimmäisessä pelissä. Sana ”kuma” tulee japanin kielestä ja tarkoittaa karhua. Tekken -peleissä on oikeastaan kaksi Kumaa, mutta ensimmäinen Kuma on toisen Kuman isä. Kuma esiteltiin sarjaan Heihachi Mishiman henkivartijana ja hänen päämääränsä on Paul Phoenix, joka on hänen pomovastustajansa kummassakin Tekkenin osassa. Tekken 2:n jälkeen Kuma katoaa ja hänen poikansa ottaa osaa seuraaviin Tekkenin turnauksiin.
Ensimmäisessä Tekkenissä esitellyt > Kunimitsu

Kunimitsu on niin sanottu ”Kissapaholainen”, joka oli Yoshimitsun johtamana entinen Manji-klaanin jäsen. Hän menetti japanilaisen henkilöllisyytensä liityttyään kyseiseen ryhmään. Liityttyään Kunimitsu opetteli veitsen käsittelyä ”Jujutaun” Manji -koulussa. Hän oli ryhmän vakinainen jäsen pari kuukautta, kunnes teki kaikenlaisia pikkurikoksia, kuten kavalsi klaanin kassasta. Hän osallistui ensimmäiseen The King Of Iron Fist Tournamentiin, jotta voisi varastaa Michelle Changin intiaaniaarteet. Kunimitsu pakeni pelon vallassa Michellen suhtautumista asiaan. Nöyryytetty Kunimitsu kuuli isoisältään että Yoshimitsun miekalla olisi korvaamatonta arvoa, ja että miekka vaihtaisi omistajaa aina klaanin johtajan vaihtuessa. Kunimitsun isoisä kulutti koko loppuikänsä yrittäessään kopioida tätä miekkaa. Kunimitsu päätti osallistua turnaukseen vielä kerran, jotta voisi ottaa osaa toiseen turnaukseen ja tappaa Yoshimitsun ja auttaa isoisäänsä kopioimaan miekan ennen kuin kuolisi.
Kunimitsu ei ole esiintynyt sarjan juonijatkumoon kuuluvissa peleissä Tekken 2:n jälkeen, ja hahmon kohtalo on tuntematon. Hahmo on kuitenkin pelattavana peleissä Tekken Tag Tournament ja Tekken Tag Tournament 2.
Ensimmäisessä Tekkenissä esitellyt > Lee Chaolan (Violet)

Lee on Heihachi Mishiman adoptiopoika, joten hän on Kazuya Mishiman velipuoli. Heihachi ei oikeasti koskaan välittänyt Leestä; ainoa syy oli tehdä hänestä kilpailija Kazuyalle. Lee Chaolan on esiintynyt jokaisessa pelissä lukuun ottamatta Tekken 3:sta. Tekken 4:ssa hän on salanimellä Violet kerätäkseen salaa tietoa muista taistelijoista.
Ensimmäisessä Tekkenissä esitellyt > Marshall Law

Marshall Law (tunnetaan myös nimellä The Fighting Chef) oli kuuluisa keittiömestari, joka joutui sulkemaan ravintolan käyttäytyessään aggressiivisesti asiakkaitaan kohtaan. Marshall Law on esiintynyt jokaisessa Tekken -pelissä, paitsi Tekken 3:ssa ja Tekken Tag Tournamentissa, jossa hänen poikansa Forest Law korvaa hänet. Marshall ja Forest kummatkin käyttävät Bruce Leen kehittämää Jeet Kune Do -taistelutyyliä.
Ensimmäisessä Tekkenissä esitellyt > Michelle Chang

Michelle Chang on kiinalais-yhdysvaltalainen intiaania muistuttava hahmo.
Ensimmäisessä Tekkenissä esitellyt > Paul Phoenix

Paul Phoenix on esiintynyt jokaisessa Tekken -pelissä. Paul on sekoittanut eri taistelutyylejä judoon, jota hän aiemmin opetti muille dojollansa. Sen lisäksi hänen voitonlausahduksensa "Osu!", kiinnostus murskaamiseen ja lyönti- ja potkutekniikat viittaa Kyokushin tyylin karateen ja hänen sormettomat hanskansa puolestaan Vapaaotteluun. Paulin tarina alkoi Kazuya Mishiman vastustajana, mutta sai myöhemmin humoristisia käänteitä Kuma I:n ja Kuma II:n kautta.
Ensimmäisessä Tekkenissä esitellyt > Prototype Jack

Prototype Jack (lyhennettynä P. Jack) on Jack -nimisen robotin prototyyppi, joka on luotu Venäjällä.
Ensimmäisessä Tekkenissä esitellyt > Wang Jinrei

Wang Jinrei esiintyy kaikissa lukuun ottamatta Tekken 3:a ja Tekken 4:ää. Jinrei ja Julia Chang käyttävät Xingyiquan-taistelutyyliä, joten heillä on paljon samoja liikkeitä. Hän on Jinpachi Mishiman ja Ogren ohella vanhimpia osanottajia turnauksissa. Tekken 5:ssä hän on jo 105-vuotias.
Tekken 2:ssa esitellyt > Baek Doo San

Baek Doo San on saanut nimensä Baekdu-vuoren mukaan. Baek oli vahingossa tappanut isänsä harjoitellessaan, joka johti hänet vainoharhaan enemmistäkin tapoista. Isänsä kuoleman johdosta Baek raivostui ja tuhosi parisen dojoa, pahimman iskun sai Marshall Lawin dojo. Baek kirjoitti Lawille, että osallistuisi The King Of Iron Fist Tournament 2:een, he kohtasivat toisensa ja Baek hävisi.
Tekken 2:ssa esitellyt > Bruce Irvin

Bruce Irvin on esiintynyt peleissä Tekken 2, Tekken Tag Tournament, Tekken 5 ja Tekken 6.
Bruce on afroamerikkalainen Muay Thai-taistelija. Hän menetti nuorena isänsä, äitinsä ja isoveljensä. Tämän jälkeen hän alkoi taistelemaan ja liittyi poliisivoimiin. Hän oli roolimalli monille lapsille. Bruce lähetettiin Japaniin tutkimaan Mishima Zaibatsua, jota johti silloin Kazuya Mishima. Kazuya varmisti, että se lentokone, jossa Bruce on, putoaa. Bruce selvisi, mutta menetti muistinsa. Kazuyan miehet pelastivat Brucen, ja hänestä tuli yksi Kazuyan henkivartijoista. Bruce palasi Tekken 5:ssa. Paljastettiin, että hän oli tehnyt töitä useille yksiköille ja oli nyt opettamassa itsepuolustustekniikoita. Hän osallistui Rautanyrkki 5 -turnaukseen testatakseen taitojaan.
Tekken 2:ssa esitellyt > Jun Kazama

Jun Kazama esiintyy virallisessa tarinassa ainoastaan pelissä Tekken 2 ja tekee paluun molemmissa Tag Tournament -peleissä. Jun Kazamalla oli suhde Kazuya Mishiman kanssa ja se johdatti hänet äiteyteen. Jun Kazama sai pojan Tekken 2:n jälkeen. Pojan nimeksi tuli Jin Kazama. Kun Jin oli 15-vuotias, Ogre hyökkäsi ja Jin uskoo äitinsä kuolleen hyökkäyksessä. Pelin tekijät eivät kuitenkaan ole virallisesti vahvistaneet että Jun olisi kuollut; hänen virallinen tilansa on "kadonnut".
Tekken 2:ssa esitellyt > Lei Wulong

Lei Wulong (kiinaksi 雷 武龍 pinyin Léi Wǔlóng, jap. レイ・ウーロン Rei Uron) on kunnoitettu poliisi, jolla on pitkä työhistoria. Hänen taistelytyyleinä on Zui Quan (juopponyrkkeily) sekä kungfu. Hänen kateelliset ja kunnioittavatkin työtoverit usein kutsuivat häntä ”superkytäksi”. Lei tutki laittomaan uhanalaisten eläinten metsästykseen liittyviä johtolankoja Mishima Zaibatsuun.
Tekken 3:ssa esitellyt > Bryan Fury

Bryan Fury on hyvin voimakas ja melkein haavoittumaton, koska on puoliksi kyborgi. Hän on Yoshimitsun arkkivihollinen ja käyttää taistelutyylinään potkunyrkkeilyä. Häntä kuvataan todella sadistisena. Bryan on esiintynyt peleissä Tekken 3, Tekken Tag Tournament, Tekken 4, Tekken 5, Tekken 5: Dark Resurrection, Tekken 6 ja Tekken 6: Bloodline Rebellion.
Tekken 3:ssa esitellyt > Dr. Bosconovitch

Tohtori Geppetto Bosconovitch teki ensiesiintymisensä Tekken 2:ssa Yoshimitsun loppuanimaatiossa, ja lopulta pelattavana hahmona Tekken 3:ssa. Bosconovitch on nerokas tiedemies, joka on mm. kehittänyt Prototype Jackin, Alexin ja Rogerin. Myös Tekken 6:ssa esitelty robotti Alisa Bosconovitch on hänen rakentamansa. Yoshimitsu ja Bosconovitch ovat hyviä ystäviä.
Tekken 3:ssa Bosconovitchin taistelutyyli on outo, sillä hahmo ei pysty seisomaan normaalisti. Hahmo on pelattavana myös Tekken Tag Tournmament 2:ssa, jossa hahmo tosin toimii enemmän muiden hahmojen tavoin.
Tekken 3:ssa esitellyt > Gon

Gon on Masashi Tanakan sarjakuvia varten luoma dinosaurus, joka esiintyy Tekken 3:ssa lisensoituna hahmona. Gon ei ole esiintynyt myöhemmissä osissa, ei edes Tag Tournament -peleissä. Taustalla ovat mahdollisesti lisensointiongelmat tai Gonin suuresti muista hahmoista poikkeava ruumiinrakenne. Tekken 3:ssa Gon on niin lyhyt, että sitä on mahdotonta iskeä korkeilla iskuilla tai heitoilla.
Tekken 3:ssa esitellyt > Hwoarang

Hwoarang (tunnetaan myös nimellä Blood Talon) on Baek Doo Sanin taekwondo -oppilas. Hwoarang opiskeli taekwondoa suuresti kunnioittamansa mestarin Baek Doo Sanin kanssa hänen dojollaan. Hän yleensä uhkapelasi katutappeluissa. Hänen jengitoverinsa hävisivät tappeluita, silloin Hwoarang astui esiin ja voisi voittaa. Yhdessä tappelussa hän kohtasi Jin Kazaman, tilanne päättyi tasan. Tämä oli ensimmäinen kerta, jolloin Hwoarang ei voittanut tappelua. Hwoarang päätti ruoskia itseään kovempaa ja olla häviämättä enää koskaan. Hän oli menossa Dojolle, mutta Ogre oli tuhonnut sen ja samalla Hwoarang oli löytänyt haavoittuneen Baekin. Turhautunut ja vihainen Hwoarang otti osaa The King Of Iron Fist 3:een voidakseen kostaa Baekin puolesta.
Tekken 3:ssa esitellyt > Julia Chang

Julia Chang on Michelle Changin adoptiotytär, jonka ensiesiintyminen oli pelisarjan ensimmäisessä osassa, mutta pelattavana hahmona vasta Tekken 3:ssa ja sen jälkeen Tekken Tag Tournamentissa. Hän esiintyy myös peleissä Tekken 4, Tekken 5, Tekken 5: Dark Resurrection, Tekken 6, Tekken 6: Bloodline Rebellion ja peleissä Tekken Tag Tournament 2 ja Tekken Revolution nimellä Jaycee. Pelisarjassa Julian ja Michellen liikkeet ovat lähes identtiset heidän oppilas–opettaja -suhteestaan johtuen. Julia Chang kantaa korua, joka on yhteydessä Ogreen.
Pelissä Tekken Tag Tournament 2 Julia esiintyy naamioidun painijan asusteessa ja nimellä Jaycee.
Tekken 3:ssa esitellyt > Kuma (II)

Isänsä paikan ottanut Kuma II tekee ensiesiintymisen Tekken 3:ssa. Hän myös toimii Heihachi Mishiman henkivartijana. Tosin Tekken 6:sen Scenario -kampanjassa sanotaan että Kuma II on Heihachi Mishiman lemmikki. Kuma II esiintyy peleissä nimeltä: Tekken 3, Tekken Tag Tournament, Tekken 4, Tekken 5, Tekken 5: Dark Resurrection, Tekken 6, Tekken 6: Bloodline Rebellion, Tekken Tag Tournament 2 ja Tekken Revolution.
Tekken 3:ssa esitellyt > Ling Xiaoyu

Ling Xiaoyu (kiinan kieli 凌 曉雨 pinyin Líng Xiǎoyǔ, jap. リン・シャオユウ) käy samaa koulua Jin Kazaman ja hänen ystävänsä Miharu Hiranon kanssa. Hänen elämäntehtävänsä on rakentaa huvipuisto kiinalaisten iloksi. Xiaoyun ääninäyttelijä on ollut Tekken 3:sta asti japanilainen Yumi Tōma. Ling Xiaoyun rakkaus huvipuistoihin alkoi hyvin varhain. Hän aiheutti huolettomalla asenteellaan harmaita hiuksia itsepuolustusopettajalleen Wang Jinreille, joka uskoi Xiaoyun kehittyvän loistavaksi taistelijaksi, jos tämä ottaisi harjoittelun vakavammin. Lomaillessaan Hongkongissa perheensä kanssa hän huomasi huvipurren, jota koristivat sanat ”Mishima Zaibatsu”. Tietäen kyseisen yrityksen olevan rikas ja vaikutusvaltainen, hän päätti etsiä käsiinsä pääpiru Heihachi Mishiman ja tehdä totta unelmastaan rakentaa huvipuisto. Xiaoyu hylkäsi perheensä ja livahti salaa alukselle.